Τα τελευταία χρόνια έχω μείνει σε δεκάδες Airbnb, αυτό ήταν με διαφορά το χειρότερο. Θα ξεκινήσω με τα καλά, καθώς είναι λίγα. Βρίσκεται σε αρκετά καλή τοποθεσία, κοντά σε στάσεις λεωφορείου και τα Λαδάδικα. Από εκεί και πέρα, τα αρνητικά:
Είχαμε check in στις 15:00, ήμουν έξω από το κτίριο από τις 14:45. Τα κλειδιά τα πήρα στις 15:35 από την καθαρίστρια που έβγαινε, χωρίς να έχω λάβει καμία απολύτως ενημέρωση όσον αφορά την καθυστέρηση.
Η κεντρική πόρτα του κτιρίου δεν κλειδώνει. Η πόρτα του δωματίου δεν έχει μάνταλο (είναι σπασμένο).
Τα πιάτα, τα ντουλάπια και το ψυγείο είχαν υπολείμματα τροφής.
Η κατάψυξη είχε ένα ανοιγμένο πακέτο παγάκια από τους προηγούμενους επισκέπτες.
Η τηλεόραση δεν είχε τηλεκοντρόλ, έστειλα δύο ευγενικά μηνύματα στον οικοδεσπότη αλλά δεν έλαβα ποτέ απάντηση.
Το μπαλκόνι, κάτι σαν πεζούλι, είχε ένα πεταμένο πακέτο τσιγάρα και δεκάδες γόπες.
Το δωμάτιο είχε σε διάφορα σημεία σκόνη και τρίχες.
Το κρεβάτι είχε τρίχες όχι μόνο πάνω στο πάπλωμα αλλά και μέσα από αυτό. Το πάπλωμα είχε και κάτι σκούρες μουτζούρες.
Το βασικότερο είναι πως δεν υπήρχε επικοινωνία με τον οικοδεσπότη, έκανα δεκάδες κλήσεις κι ανταπόκριση είχα σε 3-4 από αυτές.
Η απάντηση που έλαβα ήταν ότι υπήρχε μεγάλος φόρτος εργασίας, γεγονός όμως που εμένα δεν με αφορά ως πελάτη.
Τέλος, η υπεύθυνη μου πρόσφερε μία επιπλέον διανυκτέρευση σε κάποιο άλλο από τα δωμάτια της εταιρίας αλλά δεν το δέχτηκα, καθώς η εμπειρία ήταν απογοητευτική και αξέχαστη με την κακή έννοια.
Κάποιες έξτρα πληροφορίες για το δωμάτιο: Το ντουζ δεν διαχωρίζεται από τον υπόλοιπο χώρο με αποτέλεσμα να πλημμυρίζει όλος ο χώρος. Επιπλέον, οι κουρτίνες δεν συσκοτίζουν τον χώρο, έχουν χρώμα κόκκινο με αποτέλεσμα τις πρώτες πρωινές ώρες να φωτίζει ο χώρος με αυτό το χαρακτηριστικό κόκκινο. Υπάρχει πολλή φασαρία τόσο από τα αυτοκίνητα όσο κι από τον από πάνω όροφο που πραγματοποιούνταν εργασίες. Το ψυγείο ανά τακτά χρονικά διαστήματα έκανε έναν θόρυβο. Τέλος, η ηχομόνωση ήταν μηδενική. Χαρακτηριστικό παράδειγμα, ακουγόταν το ξυπνητήρι που έβαζαν τα άτομα του διπλανού δωματίου.
Για να ολοκληρώσω, καλή τοποθεσία αλλά η φιλοξενία ήταν πραγματικά κακή και κυρίως ανθυγιεινή. Είναι κρίμα, τέτοια εποχή, με τόσο μεγάλη προσφορά στην αγορά να πληρώνει κανείς χώρους διαμονής τόσο απογοητευτικούς!!!